પુષ્કળ પાણી ધરાવતી અને ક્યાંક ક્યાં દસ-વીસ કિલોમીટર સુધીનો પહોળો પટ ધરાવતી બ્રહ્મપુત્રનો ઉપયોગ હાલ જળમાર્ગ તરીકે થાય છે. પરંતુ આ નદીની પ્રકૃત્તિ કેવી છે એ જાણી શકાયુ નથી. તેના પૂરથી દર વર્ષે ઉત્તર-પૂર્વના એકથી વધુ રાજ્યો જળમગ્ન થાય છે. પૂરની એ સ્થિતિ ટાળી શકાય નહીં, પરંતુ જો નદીના પાણી વિશે વૈજ્ઞાાનિક જાણકારી હોય તો સાવચેતીના પગલા અચૂક લઈ શકાય. માટે ભારત સરકારે આ પહેલ કરી છે.